UCansi

**[[Ucansi]]** ubuqhebeqhebe bobuhlobo bobulili  obaziwa nangokuthi **ukulalana**, **ukujeka**, **ukuhlangana** noma **ukubhebhana**. Ngokuvamile ucansi lwenziwa ngokuthi owesilisa afake umthondo ovusiwe ngaphakathi kwenhlunu yowesifazane, olulandelwa isenzo sokufendana ngenjongo yokuzijabulisa, noma ukwenza ingane, noma kokubili. Elithi ukumekeza lisebenza ngokuyinhloko kowesifazane oyitshitshi lapho engena emshadweni esayintombi, eqala ukuzihlanganisa ngokocansi nomyeni wakhe, kuthiwa uyamekeza *(deflower)*. Lokhu kwenziwa ngosuku lwesibili lo mgcagco sekuhlatshwe nembuzi ebizwa umeke. Lolu hlobo locansi lwaziwa nangokuthi ucansi lwenhlunu (vaginal sex). Kodwa, zikhona nezinye izinhlobo zocansi ngaphandle kokulala intombi noma owesifazane. Zihlanganisa ukulala indoda, okuyisenzo sobungqingili, okwenziwa ngokufaka umthondo endunu, kubizwa nangokuthi amatanyula. Kukhona nocansi lomlomo, ukufaka umthondo emlonyeni noma ukukhotha Inhlunu. Kukhona nocansi olwenziwa ngeminwe (ukusebenzisa iminwe ukwanelisa owesifazane) noma ukusebenzisa ithoyizi lezocansi olumise okomthondo *(dildo)*, noma oluqhikizayo *(vibrator)*. Inkanuko yobulili yokwenza ucansi ingokwemvelo, futhi ihlanganisa nokuthintana phakathi kwabantu ababili nona ukweqa, futhi lokhu kwenzelwa ukuzijabulisa ngokomzwelo, kwezinye izikhathi kulekelela ukwakha ubuhlobo.

Kunemibono eminingi ezama ukuchaza ukuthi luyini ucansi noma ubuqhebeqhebe ubuyamaniswa nalo, futhi lemibono ibuye ikhinyabeze imibono yempilonhle ngocansi. Nakuba Isenzo socansi senziwa ngenhloso yokwandisa umndeni ngokuba nezingane, sibuye zenziwe ngenhloso yokuzijabulisa. Ucansi ngokuvamile lwenziwa ngokumekeza *(penetrating)*, Kodwa kukhona nocansi olungamekezi, Kodwa ucansi olungamekezi ngokwezinyw izincasiselo lusawucansi nalo. Ngenxa yokuthi kungcuphe yothi abantu bangangenwa izifo zocansi, ingakho abezempilo bathi abantu kudingeka benze ucansi oluphephile ukuze banciphise ingcuphe.

Izindawo ezihlukene zinezivimbelo ngezenzo ezithile zocansi, ezifana nokuphinga, ukuhlobonga, Isenzo socansi nengane, ukuqwayiza, ukudlwengula, ukulala nesilwane, ubingqingili, umnyobo, nokulala no. Izinkolelo zamakholwa nazo zineqhaza ezinqumeni esenziwa umuntu ngocansi noma omunye ubuqhebeqhebe nocansi kuhlanganisa nobuntomb. Isizwe samaZulu saziwa ngokuba nomkhosi womhlanga ogqugquzela ubuntombi nokuzithiba ezenzweni zocansi kuze kube yilapho intombi igana.

Isenzo zobulili noma socansi phakathi kwezilwane saziwa ngokuthi ukukhwela, noma ukuzeka, futhi isidoda/amalotha sesilwane seduna singeniswa esithweni sesilwane sensikazi sisebenzisa umthondo noma isithondo *(cloaca)*. Iningi leziphili ezingezona abantu, ukukhwelana kwenzeka ngenkanthi yomjikelezo wokuvunda, lapho isilwane sensikazi sesikulungele ukuzekwa, ngoba amathuba wokumitha emaningi.  . Kodwa, amabhonobo, izinhlengethwa, namashimpanzi, yizilwane ezivamise ukuzekana ngisho noma umjikelezo wokuvunda ufikile nona cha, kwezinye isikhathi zenza ucansi lobungqingili. 

## uMsukagama

Igama elithi *ucansi* elivela kwelithi ukwenza ucansi, lisuselwa ocansini lokulala olubizwa nangokuthi ukhukho, olundlalwa phansi lapho abantu belala. Leli igama lokuhloniphisa lifana nelithi *ukulalana* nalo okuyigama lokuhloniphisa isenzo sokujeka. Ngokufanayo igama elithi *ukuhlangana* nalo kusayigama elihloniphisa lesi senzo. Elithi *ukubhebhena* livela kwelithi ukubhebha, liyefana nelithi ukuzeka, womanili ayesetshenziswa ngokuqondene nezilwane lapho zikhwelana. 

## uMthelela kwezempilo

### Izinzuzo
Ubuqhebeqhebe bocansi bunezinzuzo ezithile kubantu ezihlanganisa ukuqinisa amasosha womzimba ngokwandisa izinqandavubu *(antibodies)* nokwehlisa umfutho wegazi, kunciphisa nengxuphe yokuphatha umdlavuza wedlala lowesilisa *(prostate cancer)*. Ukuchitha amalotha kwandisa amazinga wamachicho aziwa ngokuthi amathandaniso *(oxytocin)*, okuyiwona enza abantu bathembane. Amathandaniso anomtuelela kakhulu kwabesifazane kunabesilisa, okuyisizathu esenza abesifazane bayamanise ukukhangana nobuqhebeqhebe bocansi nezenzo zothando kunabanru besilisa.

### Izingozi
Izifo ezithelelana ngokocansi (STIs) ziyizinungwana, namagciwanyani noma izinhlwithamsoco ezibhebhetheka ngokuthintana ngokocansi, kungaba ngocansi lwenhlunu, lwendunu noma lomlomo, olungaphephile. Ezimeni eziningo, izifo zocansi azinazo izimpawu, okwenza akhule amathuba wokuthelelana ngazo abantu bengazi.

## uMthelela kwezenhlalo
### Kubantu abadala
Ukwenza ucansi isenzo sokwenza ingane, soluqinisa ubuhlobo noma sokuzijabulisa kubantu abadala ngeminyaka. Esiphakathini eminingi, kuyinjwayelo ukuthi imibhangqwana *(couples)* noma izithandani zisebenzise izinsiza zokuvimbela inzalo, ukuze zikwazi ukwenza ucansi ngenhloso yokuqinisa ubuhlobo bazo nokuzijabulisa, kuyilapho zigwema ukumitha.

Ukunganeliseki ngokocansi ngenxa yokuncishwa ucansi kuyamaniswa nengxuphe yokuchitheka komshado nokwehlukanisa, ikakhulu kubantu besilisa. Kwabesifazane ukungabiniswa uthando lezocansi ngumlingani kwenziwa ukuthi abasabukeki bebahle njengasebusheni.

Okunye ucwaningo luveza ukuthi izithandani ezikipitile, zizibandakanya kwezocansi ukwedlula lezo ezishadile, Kodwa futhi maningi amathuba wokuthi ziphinge. Abantu asebekjulile ngeminyaka, ogogo nomkhulu bona ukuguga kubenza banciphise amazinga wabo wokwenza ucansi.

### Amabhungu nemithimbazana
Abantu abasebasha, ikakhulu amaningi nemithimbazana, angaphansi oneminyaka eli-18, Nani bavamise ukuzibandakanya kwezocansi ngenjongo yokuzijabulisa, nokutisenzo ezingabakhinyabeza kahle noma kani empilweni. Ngokwesibonelo, ukukhulelwa kwemithimbazana akuyona into eyamukelwayo emphakathini nakwamanye amasiko.

## Amaphatho